jkorsvik/nowiki_second_scrape_merged huggingface dataset:
Ljudmila Prokasjeva

Ljudmila Vjatsjeslavovna Prokasjeva (russisk: Людмила Вячеславовна Прокашева; født 23. januar 1969 i Pavlodar), er en kasakhstansk kvinnelig tidligere skøyteløper som deltok i de olympiske vinterleker 1992 i Albertville, 1994 i Lillehammer og 1998 i Nagano.
Prokasjeva vant en olympisk bronsemedalje under Vinter-OL 1998 i Nagano. Hun kom på tredjeplass på 5 000 meter skøyter, bak Claudia Pechstein og Gunda Niemann begge fra Tyskland. 


== Personlige rekorder ==


== Referanser ==


== Eksterne lenker ==
(en) Ljudmila Prokasjeva – Olympedia 
(en) Ljudmila Prokasjeva – Sports-Reference (OL-resultater – arkivert) 
(en) Ljudmila Prokasjeva – Speedskatingbase.eu 
(en) Ljudmila Prokasjeva – SpeedSkatingNews.info 
(en) Ljudmila Prokasjeva – SpeedSkatingStats.com
Kip Carpenter

Kip Carpenter (født 30. april 1979 i Kalamazoo), amerikansk skøyteløper som deltok i de olympiske vinterleker 2002 i Salt Lake City og 2006 i Torino.
Carpenter vant en bronsemedalje under vinter-OL 2002 i Salt Lake City. Han kom på tredjeplass på 500 meter skøyter, bak sin landsmann Casey FitzRandolph og Hiroyasu Shimizu fra Japan. 


== Personlige rekorder ==


== OL-medaljer ==
2002  Salt Lake City -  Bronse i hurtigløp på skøyter, 500 meter,  USA


== Eksterne lenker ==
(en) Kip Carpenter – Olympedia 
(en) Kip Carpenter – Sports-Reference (OL-resultater – arkivert) 
(en) Kip Carpenter – Speedskatingbase.eu 
(en) Kip Carpenter – SpeedSkatingNews.info 
(en) Kip Carpenter – SpeedSkatingStats.com
Eviva España

«Eviva España», i visse versjoner også «Viva España» og «Y viva España», er en sang med melodi av Leo Caerts og tekst av Leo Rozenstraten. Samantha fra Belgia spilte i 1971 inn sangen på flere forskjellige språk, deriblant engelsk. I Vest-Tyskland og Nederland var versjoner med nederlandske Imca Marina mest populær, og den het da «Viva España».Leif Nilsson skrev en tekst på svensk. Den svenske tittelen var også «Viva España». Sylvia Vrethammar, Rune Öfvermans Kör och Orkester har spilt inn sangen. Den ble utgitt på singlen Sonet T-7908. Sangen lå på Svensktoppen i elleve uker i perioden 3. juli-11. august 1973, deriblant på en førsteplass.Den originale sangen er «¡Qué viva España!» av den Spanske sanger Manolo Escobar.


== Norske versjoner ==
Kari Nergaard (Kari Diesen dy) har skrevet en norsk tekst. Den norske tittelen er også «Eviva España». 

Gro Anita Schønns versjon var den mest spilte sangen i Ønskekonserten i 1973.


== Kontrovers ==
Sangen skapte en viss politisk kontrovers på grunn av det daværende Francisco Franco-regimet i Spania.


== Om Eviva ==
Eviva er ikke et spansk ord, men trolig et påfunn for å få flyt i fraseringen.


== Listeplasseringer ==


== Referanser ==
Jens Boden

Jens Boden (født 29. august 1978 i Dresden) er en tysk skøyteløper som deltok i De olympiske vinterleker i 2002 i Salt Lake City og 2006 i Torino.
Boden vant en olympisk bronsemedalje under vinter-OL 2002 i Salt Lake City. Han kom på tredjeplass på 5 000 meter skøyter, bak Jochem Uytdehaage fra Nederland og amerikanske Derek Parra.


== OL-medaljer ==
2002  Salt Lake City -  Bronse i hurtigløp på skøyter, 5 000 meter, menn  Tyskland


== Personlige rekorder ==


== Eksterne lenker ==
(de) Jens Boden – Munzinger Sportsarchiv 
(en) Jens Boden – Olympedia 
(en) Jens Boden – Sports-Reference (OL-resultater – arkivert) 
(en) Jens Boden – Speedskatingbase.eu 
(en) Jens Boden – SpeedSkatingNews.info 
(en) Jens Boden – SpeedSkatingStats.com
Nevervika

Nevervika er et sted på vestsiden av Tysfjorden i Hamarøy kommune i Nordland. Stedet har veiforbindelse via kommunal vei til fylkesvei 7538 og hurtigbåtforbindelse til blant annet Drag og Kjøpsvik.
Renaldo «Obie» Benson

Renaldo «Obie» Benson (født 14. juni 1936, død 1. juli 2005) var en amerikansk soul- og R&B-sanger og komponist. Han er mest kjent som medlem av gruppen The Four Tops, hvor han ble med i 1953, og var med helt fram til 2005. Han var med på å skrive sangen «What's Going On», som ble en stor hit for Marvin Gaye i 1971 og som tidsskriftet Rolling Stone plasserte som nummer fire i en rangering over de beste sangene noen sinne i 2004. I 1990 ble han valgt inn i Rock and Roll Hall of Fame sammen med The Four Tops. Gruppen fikk i 1997 en stjerne på Hollywood Walk of Fame i 1997.


== Referanser ==


== Eksterne lenker ==
(en) Renaldo «Obie» Benson på Internet Movie Database 
(en) Renaldo «Obie» Benson hos The Movie Database 
(en) Renaldo «Obie» Benson på Discogs 
(en) Renaldo «Obie» Benson på MusicBrainz 
(en) Renaldo «Obie» Benson på AllMusic 
Biografi på Allmusic
Little Willie John

Little Willie John (født 15. november 1937 i Cullendale i Arkansas i USA, død 26. mai 1968 i Walla Walla i delstaten Washington) eller William Edgar John som han egentlig het, var en amerikansk R&B-sanger. Han har hatt stor påvirkning på senere artister som James Brown, B.B. King og Al Green. Little Willie John er mest kjent for hits som «All around the World» og «Fever».  Sangene hans har senere blitt spilt inn av artister som Peggy Lee, Elvis Presley, The Beatles og Fleetwood Mac.
Han ble oppdaget da han som fjortenåring sang med Count Basie og vant en talentkonkurranse sponset av Johnny Otis.
I 1964 knivstakk han en mann til døde og ble dømt til fengsel. Han anket, og mens ankesaken pågikk spilte han inn sitt siste album. Det kom ikke ut før i 2008, da under navnet Nineteen Sixty Six. Little Willie Joe døde av lungebetennelse i fengselet i mai 1968. Kort tid etter gav James Brown ut hyllestplaten Thinking About Little Willie John... And A Few Nice Things.
Little Willie Joe var broren til sangeren singer Mable John.
I 1996 ble han valgt inn i Rock and Roll Hall of Fame.


== Referanser ==


== Eksterne lenker ==
(en) Little Willie John på Internet Movie Database 
(en) Little Willie John på Discogs 
(en) Little Willie John på MusicBrainz 
(en) Little Willie John på MusicBrainz 
(en) Little Willie John på Spotify 
(en) Little Willie John på Last.fm 
(en) Little Willie John på AllMusic 
Little Willie John på Myspace 
Biografi på Allmusic.com
Biografi på Rockhall.com
Ten Commandments

Ten Commandments er et heavy metal-musikkalbum og Ozzy Osbournes andre samlealbum som soloartist.


== Sporliste ==
«Flying High Again» – 4:50 (fra Diary of a Madman)
«Crazy Train» – 4:50 (fra Blizzard of Ozz)
«Diary of a Madman» – 6:12 (fra Diary of a Madman)
«Shot in the Dark» – 4:16 (fra The Ultimate Sin)
«Thank God for the Bomb» – 3:53 (fra The Ultimate Sin)
«Bark at the Moon» – 4:15 (fra Bark at the Moon)
«Tonight» – 5:50 (fra Diary of a Madman)
«Little Dolls» – 5:38 (fra Diary of a Madman)
«Steal Away (The Night)» – 3:28 (fra Blizzard of Ozz)
«So Tired» – 3:56 (fra Bark at the Moon)


== Personell ==
Ozzy Osbourne – vokal
Randy Rhoads – gitar på 1, 2, 3, 7, 8 og 9
Jake E. Lee – gitar på 4, 5, 6 og 10
Bob Daisley – bassgitar
Don Airey – keyboard på 2,6 og 10
Johnny Cook – keyboard på 1, 3, 7 og 8
Mike Moran – keyboard på 4 og 5
Lee Kerslake – trommer på 1, 2, 3, 7, 8 og 9
Tommy Aldridge – trommer på 6 og 10
Randy Castillo – trommer på 4 og 5


== Eksterne lenker ==
(en) Ten Commandments på MusicBrainz
Nexus One

Nexus One er en smarttelefon fra Google som kjører på operativsystemet Android. Telefonen er designet av Google og produsert av HTC og var tilgjengelig fra 5. januar 2010 i USA solgt direkte fra Google sine hjemmesider.Telefonen er solgt uten å være låst til noen operatør og det er opp til brukeren selv å skaffe et mobilabonnement – en uvanlig måte å selge telefoner på i USA.


== Referanser ==


== Eksterne lenker ==
(en) Offisielt nettsted 
(en) Nexus One – kategori av bilder, video eller lyd på Commons
Jake E. Lee

Jakey Lou Williams (født 15. februar 1957 i Norfolk Virginia), kjent som Jake E. Lee, er en amerikansk gitarist best kjent for å ha spilt med Ozzy Osbourne.
Lee begynte karrieren i et band med navn «Teaser», gikk så til bandet «Mickey Ratt» som skiftet navn til Ratt, hvor han var kun med ett år og deltok ikke på noen albuminnspillinger. Han ble så med i Rough Cutt hvor han kun var ett år før han fikk tilbud om å spille i Dio i 1982, som han takket ja til. Samtidig trengte Ozzy Osbourne en ny gitarist etter at Randy Rhoads døde i en ulykke. Valget sto mellom Jake E. Lee og Dokken gitarist George Lynch. Valget falt på Lee, og han ble med i bandet og sluttet hos Dio innen et år var gått. Han deltok på albumene Bark at the Moon (1983) og The Ultimate Sin (1986) før han forlot bandet i 1987, og startet bandet Badlands i 1988. Bandet besto av de tidligere Black Sabbath-medlemmene Ray Gillen (vokal) og Eric Singer (trommer) i tillegg til Greg Chaisson (bassgitar). Bandet hadde flere utskiftninger og ga ut tre album. 
I 1996 ga Lee ut det instrumentale soloalbumet A Fine Pink Mist, som ble fulgt opp med Retraced i 2005 og Runnin' With the Devil i 2008. Han deltok så på Enuff Z'nuff-albumet Dissonance som ble utgitt i 2009.


== Diskografi ==
Ozzy Osbourne
Bark at the Moon (1983)
The Ultimate Sin (1986)Badlands
Badlands (1989)
Voodoo Highway (1991)
Dusk (1998)Enuff Z'nuff
Dissonance (2009)Soloalbum
A Fine Pink Mist (1996)
Retraced (2005)
Runnin' With the Devil (2008)


== Eksterne lenker ==
Offisielt nettsted 
(en) Jake E. Lee – kategori av bilder, video eller lyd på Commons 
(en) Jake E. Lee på Discogs 
(en) Jake E. Lee på MusicBrainz 
(en) Jake E. Lee på Encyclopaedia Metallum 
(en) Jake E. Lee på Songkick 
(en) Jake E. Lee på Genius — sangtekster 
(en) Jake E. Lee på AllMusic
Strandlinje

Strandlinje er skjæringslinjer mellom land og en vannflate i havet eller i innsjøer. På grunn av bølgeslagenes erosjon (abrasjon), i kaldt klima også frostsprengning og iserosjon, kan det dannes innhakk i landoverflaten som markerer strandlinjer. Hvis havet stiger eller synker i forhold til landoverflaten, kan disse innhakkene bevares som merker etter tidligere havnivå.


== Norge ==
Strandflaten langs norskekysten er dannet som erosjon i strandlinjenivå gjennom kvartærtiden, og varierer fra åser 50 moh. til 50 meter under dagens havnivå. 
Strandlinjene har betydning også for studiet av den eldste bosetningshistorien i Norge, da nærhet til sjøen ofte har vært en lokaliseringsfaktor for bosetning i Kystnorge. Anders Nummedal ble en pioner innenfor norsk steinalderarkeologi, da han med sitt utgangspunkt som geolog studerte strandlinjer. Nummedal var spesielt interessert i kvartærgeologien i Finnmark, og ved studier av strandlinjene der i årene 1925-32, kom han over seks boplasser tilhørende komsakulturen fra eldre steinalder i Norge.


== Referanser ==
Reichenbachfossen

Reichenbachfossen (tysk: Reichenbachfall) er en rekke fossefall ved elven Aar nær Meiringen i Bern-kantonen sentralt i Sveits. Samlet har de et fall på 250 meter. Den øvre Reichenbachfossen er med 90 meter en av de høyeste fossefallene i Alpene. Fossefallene er tilgjengelige ved å ta Reichanbachfall-Bahn. 


== Referanser i kunsten ==
Byen og fossefallene er kjent over hele verden som settingen for en hendelse som aldri virkelig hendte: Reichenbachfossen er stedet hvor Arthur Conan Doyles helt, Sherlock Holmes, tilsynelatende dør på slutten av "The Adventure of the Final Problem", da han er fanget i en dødelig kamp med sin erkefiende, professor Moriarty. Selv om det fins mange fossefall i Bernese Oberland, ser Reichenbachfossen ut til å ha gjort stort inntrykk på Doyle, forfatteren av historiene om Sherlock Holmes. Så imponert var Doyle at han besluttet å la sin helt dø her. En minnesten ved kabelbanen minner Holmes, og det er et Sherlock Holmes-museum ved den nærliggende byen Meiringen.


== Eksterne lenker ==
(en) Reichenbach Falls – kategori av bilder, video eller lyd på Commons
Dobbeltmoral

Dobbeltmoral er et begrep som brukes om det å ha to sett av moralske (i motsetning til juridiske eller religiøse) normer, verdier og holdninger i parallelle forhold, situasjoner eller problemstillinger; et sett som forutsettes eller kreves praktisert av andre individer eller grupper og ett annet som man praktiserer selv eller aksepterer at en gruppe man selv tilhører eller sympatiserer med kan praktisere.
Hykleri, det å forfekte moralske regler uten å leve etter dem er en form for dobbeltmoral. Asketer, som selv lever etter strenge regler, men ikke bryr seg om hva andre gjør, driver også en form for dobbeltmoral.. Dobbeltmoral forutsetter et likhetsprinsipp der alle mennesker er like og er underlagt de samme normene og lovene.
Dobbeltmoral stiller forskjellige individer overfor forskjellige krav og dømmer utfra ulike moralstandarder. Å ha forskjellige normer og regler basert på favorisering, klassetilhørighet, rang, etnisitet, kjønn, religion, seksuell legning, rase eller andre mulige skille- eller grupperingstegn, vil ut fra liberale rettferdighetsprinsipper anses som dobbeltmoral, eventuelt som umoral.


== Psykologi og kultur ==
Dobbeltmoral er også en psykologisk mekanisme som brukes til å rettferdiggjøre egne valg eller for å leve med etiske dilemmaer. Folk flest reagerer negativt mot et illojalt medlem innen sin egen gruppe, og positivt til tilsvarende illojalitet hos et medlem i en konkurrerende gruppe. Enkelte hevder at alle mennesker er dobbeltmoralske og at det ikke kan unngås.


== Opphav ==
Selv om begrepet er av nyere dato, har konseptet vært kjent i noen tusen år. I jødisk tradisjon finnes en konkret referanse som også kan tolkes billedlig i Femte Mosebok, 25- 13-15:

13 Du skal ikke ha to slags vektlodd i pungen din, tunge og lette.
14 Du skal ikke ha to efamål i huset ditt, et stort og et lite.
15 Du skal ha riktige vektlodd og et riktig efamål. Da skal du leve lenge i det landet Herren din Gud gir deg.Den moderne, hebraiske termen for dobbeltmoral er avledet av dette bibelstedet – "Eifa Ve'Eifa" (איפה ואיפה) (bokstavelig, "to forskjellige mål").


== Se også ==
Moral, norm
Hykleri


== Referanser ==
Fantasy Records

Fantasy Records er et amerikansk plateselskap etablert i 1949 av Max og Sol Weiss i San Francisco i California. I begynnelsen var musikkalbum innen sjangeren jazz hoveddelen av selskapets utgivelser. Saul Zaentz kom i 1955 inn i administrasjonen, og ledet i 1967 et konsortium som kjøpte ut brødrene Weiss av selskapet. I 1964 signerte Zaentz et lovende lokalt band, The Blue Velvets. Bandet skiftet snart navn til The Golliwogs, men i desember 1967 skiftet de navn igjen til Creedence Clearwater Revival. CCR skulle på slutten av 1960- og begynnelsen av 1970-tallet bli plateselskapets mest suksessfulle band. 
Saul Zaentz solgte i 2004 Fantasy Records til et konsortium ledet av TV-produsenten Norman Lear, og Fantasy ble slått sammen med Concord Records. Det nye selskapet tok navnet Concord Music Group. Kort tid etter signerte John Fogerty kontrakt med selskapet, etter at han på 1970-tallet røk uklar med Zaentz og forlot Fantasy Records.


== Eksterne lenker ==
Offisielt nettsted
Saul Zaentz

Saul Zaentz (født 28. februar 1921 i Passaic i New Jersey, død 3. januar 2014 i San Francisco) var en amerikansk filmprodusent og tidligere eier av plateselskapet Fantasy Records. Han har vunnet Oscar for beste film tre ganger, og fikk Irving G. Thalberg Memorial Award i 1996. Hans største suksess som eier av Fantasy Records var rockebandet Creedence Clearwater Revival, som han også fungerte som manager og produsent for. I 2004 solgte han Fantasy Records, som kort tid etter ble slått sammen med Concord Records og dannet Concord Music Group.
Zaentz eide filmrettighetene til J.R.R. Tolkiens Hobbiten, og har også flere ganger forsøkt å få i gang filmatisering av denne.


== Zaentz mot Fogerty ==
På grunn av kontrakten Zaentz hadde med CCR og John Fogerty, som innebar at Zaentz via Fantasy Records eide alle rettighetene til CCR og John Fogertys sanger og innspillinger, ble han og Fogerty bitre uvenner tidlig på 1970-tallet. Da John Fogerty ga ut albumet Centerfield i 1985 med sangen «The Old Man Down the Road», ble Fogerty saksøkt for å plagiere sin egen sang «Run Through the Jungle» som jo Fantasy Records eide. Zaentz saksøkte også Fogerty for ærekrenkelser, ettersom han mente at sangene «Zanz Kant Danz» og «Mr. Greed» hadde nedsettende tekster om ham. Zaentz vant saken angående tekstene, og Fogerty måtte blant annet endre en sangtittel til «Vanz Kant Danz». Fogerty ble ikke dømt for å plagiere seg selv.


== Referanser ==


== Eksterne lenker ==
Offisielt nettsted 
(en) Saul Zaentz – kategori av bilder, video eller lyd på Commons 
(en) Saul Zaentz på Internet Movie Database 
(sv) Saul Zaentz i Svensk Filmdatabas 
(da) Saul Zaentz på Filmdatabasen 
(da) Saul Zaentz på Scope 
(fr) Saul Zaentz på Allociné 
(en) Saul Zaentz på AllMovie 
(en) Saul Zaentz hos The Movie Database
Kåre Olav Berg

Se pekerside for flere personer med navnet Kåre Berg.Kåre Olav Berg (født 9. april 1944 i Dalsbygda i Hedmark, død 24. februar 2007 samme sted) var en norsk kombinertløper som representerte IL Nansen.
Han deltok i OL i Grenoble i 1968 og i Sapporo i 1972, og ble henholdsvis nummer 28 og nummer 8. Han vant blant annet kombinert i Svenska Skidspelen i 1969 og Lahtisspelen i 1970. Han tok NM-gull i 1969, 1970, 1971 og 1972, og bronsemedalje i 1968. Han mottok kongepokalen i 1970 og 1971.
I tillegg til karrieren som kombinertløper, var han også keeper på IL Nansens fotballag.


== Referanser ==


== Kilder ==
Orklahopp: NM ski nordiske grener
Svenska Skidspelen: Pristagare i Svenska Skidspelen Arkivert 24. september 2015 hos Wayback Machine.
Dalsbygda.no


== Eksterne lenker ==
(en) Kåre Olav Berg – Olympedia 
(en) Kåre Olav Berg – Sports-Reference (OL-resultater – arkivert)
Kåre Berg (skihopper)

Kåre Olaf Berg (født 8. september 1932 i Gran, død 12. desember 2021) var en norsk skihopper som representerte SFK Lyn.
Han ble blant annet nummer 13 i OL i Squaw Valley i 1960 og tok sølvmedalje i NM på Gjøvik i 1959.


== Referanser ==


== Kilder ==
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 334-341
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 87


== Eksterne lenker ==
(en) Kåre Berg – Olympedia 
(en) Kåre Berg – Sports-Reference (OL-resultater – arkivert)
Calmecac

Calmecac (nahuatl for «ættens hus») var en skole for barna til aztekiske adelige (pīpiltin) i den seine postklassiske perioden av Mesoamerikas historie, hvor de fikk religiøs og militær opplæring. Barna til vanlige innbyggere fikk militærtrening ved en annen type skole, telpochcalli («ungdomshuset»). Bare noen få vanlige innbyggere fikk opplæring ved calmecac-skolene, og disse ble vanligvis opplært til å bli prester.
Calmecac-skolen i hovedstaden Tenochtitlan lå i seremoniområdet og var dedikert til Quetzalcoatl.
Barna begynte på skolen ved fem- til sjuårsalderen. De fikk undervisning i sang, ritualer, lesing, skriving og kalenderen. Elevene begynte med militærtrening da de var rundt 15 år gamle.
Batey

Batey var en spesiell plass, og et ballspill som ble spilt på denne plassen, i landsbyene til de karibiske taino-indianerne. Plassen var vanligvis et rektangulært område omgitt av steiner med helleristninger. Nabostammer kan ha spilt bateykamper for å avgjøre konflikter uten å måtte ty til krigføring. Man veit ikke om ballspillet oppsto i Karibia eller om det er en variant av det mesoamerikanske ballspillet som ble praktisert av blant annet mayaene.
Kinas riksvei 203

Kinas riksvei 203 (G203) løper fra Mingshui i Heilongjiang til Shenyang i Liaoning. Den er 720 kilometer lang.


== Rute og distanser ==
Benjamin Vanninen

Benjamin Vanninen (født 29. juni 1921 i Harlu, død 22. juli 1975 i  Heinola) var en finsk langrennsløper som deltok i de olympiske vinterleker 1948 i St. Moritz.
Vanninen vant en olympisk bronsemedalje i langrenn under vinter-OL 1948 i St. Moritz. Han kom på tredjeplass på 50 km, bak Nils Karlsson og Harald Eriksson begge fra Sverige.


== OL-medaljer ==
1948  St. Moritz -  Bronse i langrenn, 50 km, menn  Finland


== Referanser ==


== Eksterne lenker ==
(en) Benjamin Vanninen – Olympedia 
(en) Benjamin Vanninen – Sports-Reference (OL-resultater – arkivert) 
(en) Benjamin Vanninen – FIS (langrenn)
Schiehallion

Schiehallion (Gælisk: Sìdh Chailleann, uttalt ʃiˈxaʎən̪ˠ) 
er et fjell i Perth and Kinross i Skottland. Fjellet er enkelt å bestige og gir en spektakulær utsikt på veien. Det er derfor et yndet mål for fjellvandrere. I år 2000 anslo en at det årlig er mellom 17 000 og 20 000 fotturister som besteg fjellet.
Siden 1999 eies fjellets østside av selskapet John Muir Trust.


== Schiehallion-eksperimentet ==
Schiehallion ligger adskilt fra andre fjellområder og har en meget regelmessig form. Dette førte til at Charles Mason i 1774 valgte dette fjellet som kandidat til et eksperiment som for første gang skulle fastlå en verdi for Jordens gjennomsnittlige tetthet og dermed den samlede masse. 
Selve eksperimentet, senere kjent som Schiehallion-eksperimentet ble gjennomført datidens hoffastronomen Nevil Maskelyne sammen med matematikeren Charles Hutton som i løpet av arbeidet oppfant kartkotene.


== Referanser ==


== Eksterne lenker ==
(en) Schiehallion – kategori av bilder, video eller lyd på Commons
Teuvo Laukkanen

Teuvo Johannes «Teppa» Laukkanen (født 16. juli 1919 i Pielavesi, død 14. mai 2011) var en finsk langrennsløper som deltok i de olympiske vinterleker 1948 i St. Moritz.
Laukkanen vant en olympisk sølvmedalje i langrenn under vinter-OL 1948 i St. Moritz. Han var med på det finske stafettlaget som kom på andreplass på 4 x 10 km bak Sverige. De andre på laget var Lauri Silvennoinen, Sauli Rytky og August Kiuru.


== OL-medaljer ==
1948  St. Moritz -  Sølv i langrenn, 4 x 10 km stafett, menn  Finland


== Referanser ==


== Eksterne lenker ==
(en) Teuvo Laukkanen – Olympedia 
(en) Teuvo Laukkanen – Sports-Reference (OL-resultater – arkivert) 
(en) Teuvo Laukkanen – databaseOlympics.com (arkivert)
Sauli Rytky

Sauli Rytky (født 6. juni 1918 i Haapavesi, død 28. januar 2006) var en finsk langrennsløper som deltok i de olympiske vinterleker 1948 i St. Moritz.
Rytky vant en olympisk sølvmedalje i langrenn under vinter-OL 1948 i St. Moritz. Han var med på det finske stafettlaget som kom på andreplass på 4 x 10 km bak Sverige. De andre på laget var Lauri Silvennoinen, Teuvo Laukkanen og August Kiuru.
Rytky ble nummer seks på 18 km.


== OL-medaljer ==
1948  St. Moritz -  Sølv i langrenn, 4 x 10 km stafett, menn  Finland


== Eksterne lenker ==
(en) Sauli Rytky – Olympedia 
(en) Sauli Rytky – Sports-Reference (OL-resultater – arkivert)
Lauri Silvennoinen

Lauri Johannes Silvennoinen (født 7. november 1916, død 24. desember 2004) var en finsk langrennsløper som deltok i de olympiske vinterleker 1948 i St. Moritz.
Silvennoinen vant en olympisk sølvmedalje i langrenn under vinter-OL 1948 i St. Moritz. Han var med på det finske stafettlaget som kom på andreplass på 4 x 10 km bak Sverige. De andre på laget var Sauli Rytky, Teuvo Laukkanen og August Kiuru.


== OL-medaljer ==
1948  St. Moritz -  Sølv i langrenn, 4 x 10 km stafett, menn  Finland


== Referanser ==


== Eksterne lenker ==
(en) Lauri Silvennoinen – Olympedia 
(en) Lauri Silvennoinen – Sports-Reference (OL-resultater – arkivert)